संविधान की पांचवीं और छठी अनुसूचि का अब तक अनुपालन न होने के कारण आदिवासी समुदाय काफी क्षुब्ध है। 16 अक्टूबर 2016 को दिल्ली के झंडेवालान स्थित आंबेडकर भवन में मध्यप्रदेश, महाराष्ट्र, झारखंड, ओड़िशा, राजस्थान, गुजरात, छत्तीसगढ़, पश्चिम बंगाल, असम समेत देश के विभिन्न राज्यों से आये प्रतिनिधियों ने “जय आदिवासी युवा शक्ति” (जयस) के बैनर तले आयोजित “मिशन 2018” की बैठक में हिस्सा लिया और 2018 में अपनी मांगों को लेकर संसद के घेराव की रणनीति पर बातचीत की।